আনিসুর রহমান আরজু ঃ ওয়ার্ড বিএনপির সাধারণ সম্পাদক আনিসুর রহমান আরজু দলীয় মনোনয়ন নিয়ে এবার প্রার্থী হতে চান। এজন্য তিনি ওয়ার্ড এলাকায় বিভিন্ন প্রচারনা অব্যাহত রেখেছেন। সর্বশেষ স্মার্ট কার্ড বিতরণকে সামনে রেখেও তিনি ইতোমধ্যে ওয়ার্ডের একাধিক জায়গায় প্যানা টানিয়েছেন। ওয়ার্ডের নাগরিক সমস্যার কথা তুলে ধরে তিনি বলেন, মশার উপদ্রব চরমে। দুর্বল বর্জ্য নিষ্কাশন ব্যবস্থার জন্য এটি হচ্ছে। ডাষ্টবিনের পাশে ময়লা ফেলায় অনেক সময় রাস্তাঘাট বন্ধ হয়ে যায়। চলাচল করাও দুরুহ হয়ে পড়ে। মাদকের প্রভাবও রয়ে গেছে। কবরস্থানেরও যথাযথ ব্যবস্থাপনা হচ্ছেনা উল্লেখ করে তিনি বলেন, অনেক সময় সন্ধ্যার পর ভুতুরে পরিবেশের সৃষ্টি হয় বসুপাড়া কবরখানা। নেই পর্যাপ্ত লাইটও। তিনি নির্বাচিত হলে সর্বোচ্চ নাগরিক সেবা দেয়ার জন্য প্রতিশ্রুতিবদ্ধ। খেলাধুলার প্রতি মনোনিবেশ করে যুব সমাজকে মাদক থেকে ফিরিয়ে রাখা হবে। মাদকের বিরুদ্ধে থাকবে জিরো টলারেন্স। নিশ্চিত করা হবে প্রাথমিক স্বাস্থ্যসেবাও।